EkBass/fiwiki-20250220-pages-articles huggingface dataset:
Ibolya Csák

Ibolya Csák (6. tammikuuta 1915 Budapest – 10. helmikuuta 2006 Budapest) oli unkarilainen korkeushyppääjä, olympiavoittaja Berliinissä 1936. Csák voitti olympiakultansa tiukassa kilpailussa. Kaikki mitalistit saivat saman tuloksen 160 cm ja pudottivat kolme kertaa korkeudesta 162. Silloisten sääntöjen mukaan seurasi neljäs hyppy uusintana ja Csák oli ainoa, joka ylitti riman. Voittonsa aikaan Csák oli 166 cm pitkä ja painoi 58 kg. Naisten ensimmäisissä yleisurheilun EM-kisoissa Wienissä 1938 Csák tuli toiseksi korkeushypyssä, mutta myöhemmin hänet julistettiin voittajaksi Dora Ratjenin paljastuttua Hermann-nimiseksi mieheksi. Csákin tulos 164 kesti Unkarin ennätyksenä 24 vuotta. ==Lähteet== Luokka:Unkarilaiset korkeushyppääjät Luokka:Unkarilaiset olympiavoittajat Luokka:Vuonna 1915 syntyneet Luokka:Vuonna 2006 kuolleet
Enzo Cavalli

Enzo Cavalli (11. syyskuuta 1937 Gorizia – 20. syyskuuta 2023 Rooma) oli italialainen yleisurheilija. Hänen päälajinsa oli kolmiloikka. Cavalli osallistui Rooman olympialaisiin 1960. Hän oli kolmiloikan karsinnan 16. tuloksella 15,48 m, eikä päässyt loppukilpailuun. Cavalli sijoittui kolmiloikassa 12:nneksi Tukholman EM-kilpailuissa 1958 tuloksella 14,84 m. Belgradin EM-kilpailuissa 1962 hän sijoittui kymmenenneksi tuloksella 15,09 m. Cavalli voitti kolmiloikassa Italian-mestaruuden vuosina 1958, 1959, 1961 ja 1962. Hän paransi Italian ennätystä kuudesti ja sivusi kerran. Budapestissa 20. elokuuta 1956 hän hyppäsi tuloksen 15,09 m, Cremonassa 26. elokuuta 1956 tuloksen 15,24 m sekä Estessä 4. toukokuuta 1958 tuloksen 15,29 m. Pierluigi Gattin otettua ennätyksen nimiinsä tuloksella 15,39 m Cavalli sivusi sitä Ateenassa 20. toukokuuta 1958. Tämän jälkeen hän paransi vielä ennätystä 15,46 metriin 29. kesäkuuta 1958 Firenzessä, 15,64 metriin 26. heinäkuuta 1958 Torinossa sekä 16,10 metriin 14. kesäkuuta 1959 Varsovassa. Viimeksi mainitun ennätyksen rikkoi Giuseppe Gentile kuusi vuotta myöhemmin. ==Lähteet== * * === Viitteet === Luokka:Italialaiset kolmiloikkaajat Luokka:Vuonna 1937 syntyneet Luokka:Vuonna 2023 kuolleet
Live Premonition

Live Premonition on heavy metal -yhtye Firewindin ensimmäinen livealbumi. Se julkaistiin marraskuussa 2008. Albumista julkaistiin kolme eri versiota: tupla-CD, DVD sekä DVD:n ja molemmat CD:t sisältävä painos . Albumi on nauhoitettu Kreikan Thessalonikissa 12. tammikuuta 2008 . == Kappaleet == ===DVD-versio=== #Allegiance #Insanity #Into The Fire #Head Up High #Mercenary Man #Angels Forgive Me #My Loneliness #Circle Of Life #The Silent Code #Life Foreclosed #Destination Forever #Keyboard Solo #Guitar Solo #The Fire And The Fury #Drum Solo / Dreamchaser #Till The End Of Time #Deliverance #Brother's Keeper #Between Heaven And Hell #I Am The Anger #Falling To Pieces #Tyranny Bonusmateriaalit: *Promovideot: **Breaking The Silence **Falling To Pieces **Head Up High **Mercenary Man *Akustinen MAD TV -sessio: **My Loneliness **Where Do We Go From Here? *Road Movie *Bootleg Live in Canada: **Head Up High **The Fire And The Fury **Till The End Of Time === CD === ==== Levy 1==== # # # # # # # # # # ==== Levy 2 ==== # # # # # # # # # # # # ==Kokoonpano== * Apollo Papathanasio – laulu * Gus G. – kitara * Bob Katsionis – kosketinsoittimet * Petros Christo – basso * Mark Cross – rummut == Arvostelut == * Imperiumi: 8-/10 ==Lähteet== == Aiheesta muualla == * * Luokka:Vuoden 2008 konserttitallenteet Luokka:Firewindin albumit Luokka:Konserttielokuvat
Attilio Bravi

Attilio Bravi (9. syyskuuta 1936 Bra – 27. marraskuuta 2013)Attilio Bravi Sports Reference LLC oli italialainen yleisurheilija.Magliarossonera: Attilio Bravi Viitattu 23.3.2012 Hänen päälajinsa oli pituushyppy. Bravi sijoittui pituushypyssä seitsemänneksi Bernin EM-kilpailuissa 1954 tuloksella 725 cm. Tukholman EM-kilpailuissa 1958 hän sijoittui neljänneksi tuloksella 751 cm; pronssimitalisti Henryk Grabowski sai saman tuloksen. Bravi paransi Arturo Maffein lähes 20 vuotta vanhaa Italian pituushyppyennätystä hyppäämällä Torinossa 27. heinäkuuta 1958 tuloksen 766 cm. Italian mestaruuden hän voitti vuosina 1952, 1954–1955 sekä 1957–1960. Vain Maffei on voittanut Italian mestaruuden miesten pituushypyssä useammin. == Lähteet == * * === Viitteet === Luokka:Italialaiset pituushyppääjät Luokka:Vuonna 1936 syntyneet Luokka:Vuonna 2013 kuolleet
Karhuveljeni Koda 2

Karhuveljeni Koda 2 (Brother Bear 2) on Disneyn animaatioelokuva vuodelta 2006. Se on jatkoa elokuvalle Karhuveljeni Koda. Elokuvassa karhuveljekset Kenai ja Koda jatkavat seikkailujaan. Keskeisessä osassa on myös ihmisystävä Nita, jonka kohtalo on sidottu Kenaihin. == Ääninäyttelijät == === Englanniksi === Muita englanninkielisiä ääniä esittävät Benjamin Bryan, Jason Marsden ja Krista Swan. === Suomeksi === Muissa rooleissa ovat: Sari Moilanen, Henri Piispanen, Rebekka Holi, Martti Mäkelä, Carla Rindell, Antti Jaakola, Aleksis Sankari, Aurora Sankari, Anna-Liisa Haunio, Inna Vintturi, Päivi Granström, Mirja Mäkelä, Tommi Varis, Mikko Pettinen, Pasi Piispanen ja Matti Holi ===Laulut suomeksi=== ===Tulkoon Aamunkoi=== Esittäjät: Katriina Honkanen ja Pekka Kuorikoski ===Tänne Mä Jään=== Esittäjä: Katriina Honkanen ===Mä Luonas Oon=== Esittäjä: Katriina Honkanen ===Tulkoon Aamunkoi (repriisi)=== Esittäjät: Katriina Honkanen ja Pekka Kuorikoski Luokka:Disneyn animaatioelokuvat Luokka:Vuoden 2005 yhdysvaltalaiset elokuvat Luokka:Elokuvat karhuista Luokka:Elokuvat ystävyydestä
Rodolfo Bergamo

Rodolfo Bergamo (s. 23. elokuuta 1955) on entinen italialainen yleisurheilija. Hänen päälajinsa oli korkeushyppy. Bergamo sijoittui korkeushypyssä seitsemänneksi Rooman EM-kilpailuissa 1974 tuloksella 216 cm. Montréalin 1976 olympialaisissa hän sijoittui kuudenneksi tuloksella 218 cm. Bergamo voitti korkeushypyn Italian mestaruuden vuosina 1977 ja 1978. Milanossa 8. kesäkuuta 1976 hän sivusi Italian ennätystä 222 cm ja Roomassa 25. heinäkuuta 1978 hän paransi sitä tulokseen 224 cm. ==Lähteet== * * * Luokka:Italialaiset korkeushyppääjät Luokka:Vuonna 1955 syntyneet Luokka:Elävät henkilöt
Fix You

”Fix You” on englantilaisen rock-yhtye Coldplayn kappale. Kappale julkaistiin 5. syyskuuta 2005 yhtyeen kolmannen albumin, X&Y;:n, toisena singlenä. Kappale nousi Britannian singlelistalla sijalle neljä ja Yhdysvaltojen Billboardin Hot Modern Rock Tracks -singlelistalla sijalle 18. Britannian ja Yhdysvaltojen singlet olivat promo-singlejä. Kaikki yhtyeen jäsenet osallistuivat kappaleen kirjoittamiseen. Kappale rakentuu kirkkotyylisten urkujen sekä hidastempoisten rumpujen ympärille. Kriitikoiden arviot ”Fix Yousta” olivat yleisesti ottaen positiivisia. Arvioissa kiiteltiin kappaleen musiikkia ja sanoitusta. Kappaletta on käytetty paljon sämpläämiseen ja siitä on tehty useita cover- versioita. Kappale on voittanut useita musiikkipalkintoja. == Kappaleet == # ”Fix You” (musiikkivideon versio) – 4:37 # ”The World Turned Upside Down” – 4:32 # ”Pour Me” (konserttitallenne, äänitetty Hollywood Bowlilla)" – 5:01 (Britannian CD:n parannetulla versiolla, Australian versiolla, ja Yhdysvaltain iTunes-EP-versiolla) # ”Fix You” [video] (Britannian CD:n parannetulla versiolla ja Yhdysvaltain iTunes-EP-versiolla) == Listasijoitukset == Lista Sijoitus Australian ARIA singlelista 25 Kanadan singlelista 4 Italian singlelista 13 Britannian singlelista 4 Yhdysvaltojen Billboard Hot 100 59 == Lähteet == == Aiheesta muualla == * Coldplay - Fix You YouTubessa * Fix Youn lyriikat Coldplayn kotisivuilla Luokka:Vuoden 2005 kappaleet Luokka:Coldplayn kappaleet
Elected

Elected on rock-yhtye Alice Cooperin hittikappale vuodelta 1972. Se löytyy alkuperäisen Alice Cooper -yhtyeen menestyksekkäimmältä albumilta Billion Dollar Babies. Se on uudelleenmiksaus yhtyeen varhaisesta kappaleesta Reflected, joka löytyy yhtyeen ensimmäiseltä studioalbumilta Pretties for You, vuodelta 1969. Kappale oli hitti ja se julkaistiin singlenä. ”Electedin” musiikkivideota pidetään kaikkien aikojen ensimmäisenä musiikkivideona, jossa yhtyeen jäsenet eivät soittaneet, vaan näyttelivät jonkinlaisen tarinan. Sen ovat säveltäneet kaikki yhtyeen viisi sen aikaista jäsentä. Kappale nousi Billboardin singlelistalla sijalle 26. ja Britannian singlelistan ykköseksi. Luokka:Vuoden 1972 kappaleet Luokka:Alice Cooperin kappaleet
Ruotsin Superliiga (naisten salibandy)

Ruotsin Superliiga (), 1997-2012: Elitserien () on Ruotsin salibandyn naisten korkein sarjataso. Kaudella 2008–2009 sarjassa pelaa 14 joukkuetta. Naiset pelasivat elitserieniä ensimmäisen kerran kaudella 1997–1998, jolloin sarja oli jaettu maantieteellisesti pohjois- ja etelälohkoon. Molemmissa lohkoissa kahdeksan joukkuetta pelasi kaksinkertaisen sarjan. == Joukkueet 2020-2021 == Joukkue Kaupunki Kotikenttä Perustettu Päävalmentaja Endre IF Visby ICA Maxi Arena 1997 Philip Thiding IBF Falun Falun Guide Arena 1990 Daniel Dalbjer Jönköpings IK Jönköping Jönköpingin urheilutalo 1985 Daniel Stenmarker Karlstad IBF Karlstad Colorama Arena 1984 Jan-Erik Vaara IBK Lund Lund Lerbäckshallen 2003 Johan Gustafsson Malmö FBC Malmö Baltiska Hallen 1993 Mikael Jeppsson KAIS Mora IF Mora Idre Fjäll Arena 2004 Ulf Hallstensson Nacka Wallenstam IBK Nacka Ormingehallen 1985 Mårten Engström Pixbo Wallenstam IBK Mölnlycke Wallenstamhallen 1981 Jonas Gustavsson Rönnby IBK Västerås Mälarenergi Arena 1992 Andreas Harnesk IK Sirius IBK Uppsala IFU Arena 1907 Marko Palosaari Team Thorengruppen Uumaja Umeå Energi Arena 2005 Christoffer Suominen Täby IS IBK Täby K-Rauta Arena 1923 Maimon Abdallah Warberg IC Varberg Sparbanken Wictory Center 1985 Kent Göransson == Tilastot ja luettelot == === Mestarit === * 1982–1983: Västanfors * 1983–1984: Fagersta * 1984–1985: Västanfors * 1985–1986: Kristineberg * 1986–1987: Lockerud * 1987–1988: Lockerud * 1988–1989: VK Rasket * 1989–1990: VK Rasket * 1990–1991: Lockerud * 1991–1992: VK Rasket * 1992–1993: VK Rasket * 1993–1994: Sjöstad * 1994–1995: Lockerud * 1995–1996: Högdalen * 1996–1997: Högdalen * 1997–1998: Högdalen * 1998–1999: Högdalen * 1999–2000: Balrog * 2000–2001: Balrog * 2001–2002: Balrog * 2002–2003: Balrog * 2003–2004: Örnsköldsvik * 2004–2005: IKSU * 2005–2006: IKSU * 2006–2007: Rönnby * 2007–2008: IKSU * 2008–2009: Balrog * 2009–2010: Rönnby * 2010–2011: Djurgården * 2011–2012: IKSU * 2012–2013: Rönnby * 2013–2014: Djurgården * 2014–2015: KAIS Mora * 2015–2016: Pixbo Wallenstam * 2016–2017: IKSU * 2017–2018: IKSU * 2018–2019: Täby FC * 2019–2020: IKSU == Aiheesta muualla == * Ruotsin Superliiga Luokka:Ruotsin salibandysarjat
Shelbyville

Shelbyville voi tarkoittaa: Yhdysvalloissa *Shelbyville, kaupunki Illinoisissa *Shelbyville, kaupunki Indiananassa *Shelbyville, kaupunki Kentuckyssa *Shelbyville, paikka Michiganissa *Shelbyville, kaupunki Missourissa *Shelbyville, kaupunki Tennesseessä *Shelbyville, paikka Texasissa Fiktiossa *Shelbyville, kaupunki animaatiosarjassa Simpsonit
Vilhjálmur Einarsson

Vilhjálmur Einarsson (5. kesäkuuta 1934 – 28. joulukuuta 2019Andlát: Vilhjálmur Einarsson ) oli islantilainen kolmiloikkaaja ja maansa ensimmäinen olympiamitalisti. Vilhjálmur saavutti kolmiloikassa olympiahopeaa Melbournen 1956 olympialaisissa. Hän hyppäsi loppukilpailun toisella kierroksella tuloksen 16,26 m, jota pidemmälle pääsi vain Brasilian Adhemar Ferreira da Silva neljännellä kierroksella. Tukholman EM-kilpailuissa 1958 hän saavutti pronssia tuloksella 16,00 m. Rooman 1960 olympialaisissa hän sijoittui viidenneksi tuloksella 16,37 m ja Belgradin EM-kilpailuissa 1962 kuudenneksi tuloksella 15,62 m. Vilhjálmurin poika Einar Vilhjálmsson kilpaili keihäänheittäjänä. ==Lähteet== * * * ===Viitteet=== Luokka:Islantilaiset kolmiloikkaajat Luokka:Islantilaiset olympiamitalistit Luokka:Vuonna 1934 syntyneet Luokka:Vuonna 2019 kuolleet
Sofia Jannok

Brita Maret Sofia Jannok (s. 15. syyskuuta 1982) on saamelainen laulaja ja lauluntekijä. Hän laulaa enimmäkseen pohjoissaameksi ja myös joikaa. == Ura == Jannok voitti Sámi Grand Prix -laulukilpailun vuonna 2003 laulullaan "Liekkas". Sofia Jannok osallistui erilaisiin laulukilpailuihin osana duoa Sofia och Anna vuodesta 1994 alkaen. He voittivat Sámi Grand Prix -kilpailun vuonna 2001 kappaleella ”Meahci mánná”. Sen jälkeen Sofia lähti soolouralle. Jannok on julkaissut kolme albumia. Ensilevy White - Ceaskat ilmestyi saamelaisen kustantajan kautta. Vuonna 2008 ilmestynyttä Áššogáttis - By the Embers -albumia myytiin kultalevyn edestä, ja se oli Grammis-ehdokkaana. Kolmas albumi Áhpi – Wide as Oceans ilmestyi vuonna 2013. == Lähteet == == Aiheesta muualla == * Sofia Jannok (kotisivu) Luokka:Ruotsalaiset laulajat Luokka:Saamelaiset laulajat Luokka:Vuonna 1982 syntyneet Luokka:Elävät henkilöt Luokka:Áillohaš-musiikkipalkinnon saajat
Igor Kaškarov

Igor Kaškarov (s. 5. toukokuuta 1933) on entinen neuvostoliittolainen korkeushyppääjä ja olympiamitalisti. Kaškarov saavutti korkeushypyssä olympiapronssia Melbournen 1956 olympialaisissa tuloksella 208 cm. Runsas kuukausi ennen olympialaisia hän hyppäsi kotimaassaan tuloksen 210 cm, jota korkeammalta tuona vuonna hyppäsi vain olympiavoittaja Charles Dumas. Tukholman EM-kilpailuissa 1958 Kaškarov sijoittui neljänneksi tuloksella 206 cm. ==Lähteet== * * * Luokka:Neuvostoliittolaiset korkeushyppääjät Luokka:Neuvostoliittolaiset olympiamitalistit Luokka:Vuonna 1933 syntyneet Luokka:Elävät henkilöt
Anatoli Samotsvetov

Anatoli Samotsvetov (27. marraskuuta 1932 – 17. elokuuta 2014) oli neuvostoliittolainen moukarinheittäjä ja olympiamitalisti. Samotsvetov saavutti moukarinheitossa olympiapronssia Melbournen 1956 olympialaisissa tuloksella 62,56 m. Vuoden parhaan tuloksensa 65,03 m hän heitti Bukarestissa syyskuussa yli kaksi kuukautta ennen olympialaisia. Tukholman EM-kilpailuissa 1958 hän sijoittui 16:nneksi tuloksella 57,00 m. Rooman 1960 olympialaisissa hän sijoittui seitsemänneksi tuloksella 63,60 m. ==Lähteet== * * ===Viitteet=== Luokka:Neuvostoliittolaiset moukarinheittäjät Luokka:Neuvostoliittolaiset olympiamitalistit Luokka:Vuonna 1932 syntyneet Luokka:Vuonna 2014 kuolleet
All Hope Is Gone (kappale)

”All Hope Is Gone” on yhdysvaltalaisen metalliyhtye Slipknotin singlenä julkaistu kappale vuodelta 2008. Kappale julkaistiin myös vuoden 2008 albumilla All Hope Is Gone. Kappaleen on miksannut Colin Richardson. == Kappalelista == # ”All Hope Is Gone” (albumiversio) – 4:45 == Kokoonpano == * Sid Wilson – DJ * Joey Jordison – rummut * Paul Gray – basso * Chris Fehn – lyömäsoittimet * James Root – kitara * Craig Jones – samplet * Shawn Crahan – lyömäsoittimet * Mick Thomson – kitara * Corey Taylor – laulu Luokka:Vuoden 2008 kappaleet Luokka:Slipknotin kappaleet
Giuseppina Leone

Giuseppina Leone (s. 21. joulukuuta 1934) on entinen italialainen pikajuoksija ja olympiamitalisti. Leone sijoittui 19-vuotiaana Bernin EM-kilpailuissa 1954 neljänneksi 100 metrin juoksussa ajalla 12,0 s ja saavutti 4 × 100 metrin viestijuoksussa pronssia ajalla 46,6 s. Melbournen 1956 olympialaisissa hän sijoittui viidenneksi sekä 100 metrillä (loppuaika 11,9 s) että viestissä (45,7 s). Tukholman EM-kilpailuissa 1958 hän sijoittui jälleen molemmilla matkoilla viidenneksi (ajat 11,8 s ja 46,3 s). Rooman 1960 olympialaisissa hän saavutti 100 metrillä pronssia ajalla 11,3 s sekä sijoittui 200 metrillä kuudenneksi ajalla 24,9 s ja viestissä viidenneksi ajalla 45,6 s. ==Lähteet== * * * Luokka:Italialaiset pikajuoksijat Luokka:Italialaiset olympiamitalistit Luokka:Vuonna 1934 syntyneet Luokka:Elävät henkilöt
Verbenoni

Verbenoni (C10H14O) on syklinen ketoni ja terpeeni. Luonnossa sitä esiintyy useissa vehka-, kämmekkä-, asteri-, ihmekukka-, purtojuuri-, huppukukka-, sinilatva-, huulikukkais-, öljypuu-, naamakukkais-, laakeri-, magnolia-, sypressi- ja kuismakasvien lajeissa . Kaarnakuoriaisiin kuuluva puuntuholainen Dendroctonus frontalis tuottaa ja käyttää verbenonia viestintään. Verbenonia käytetäänkin houkuttelemaan kuoriaisia pois puiden luota aiheuttamasta tuhoa.. Verbenonia esiintyy semiokemikaalina useissa kasveissa ja eliöissö. == Reaktioita == Jotkin kasvit kykenevät luonnollisesti tuottamaan verbenonia hapettamalla pineeniä.. Verbenonia voidaan myös valmistaa teollisesti hapettamalla pineeniä tiettyjen metallikatalyyttien läsnä ollessa. : Verbenoni voi muuttua valokemiallisella toisiintumisreaktiolla krysantenoniksi.. : == Lähteet == == Aiheesta muualla == *Liber Herbarum II: Verbenonia sisältäviä kasveja *Kyoto Encyclopedia of Genes and Genomes (KEGG): Verbenone *Pherobase: Semiochemical - verbenone *Food Component Database (FooDB): Verbenone *Dr. Duke's Phytochemical and Ethnobotanical Databases: Verbenone Luokka:Ketonit Luokka:Terpeenit
Vähä Madesjärvi

Vähä Madesjärvi on pieni järvi Kurikan kunnan eteläosassa entisen Jalasjärven kunnan alueella. Pinta-alaa järvellä on 0,56793 neliökilometriä, ja se on Kyrönjoen valuma-alueen 22. suurin järvi. Järven pinnankorkeus on 142,5 metriä. Vähältä Madesjärveltä lounaaseen sijaitseva Iso Madesjärvi laskee vetensä luomaa pitkin Vähään Madesjärveen. Vähä Madesjärvi laskee vetensä Madesluomaan. Järven lounaisrannalla, Kylmälahden rannalla sijaitsee 160-metrinen Madesvuori. Järven itärannalla sijaitsee puolestaan 160 metriä korkea Välivuori. Välivuoren takana sijaitsee Kolhonjärvi. == Lähteet == == Aiheesta muualla == *Ilmakuvia Vähä Madesjärvestä ja Kolhonjärvestä Luokka:Jalasjärven järvet Luokka:Kyrönjoen vesistö
Pensasorneerot

Pensasorneerot (Syndactyla) on orneerojen heimoon kuuluva lintusuku. Sukuun kuuluu 8 lajia. == Lajit == * Boliviantiaisorneero (Syndactyla striata) * Kastanjaorneero (Syndactyla dimidiata) * Keltakaulaorneero (Syndactyla ruficollis) * Pensasorneero (Syndactyla rufosuperciliata) * Peruntiaisorneero (Syndactyla ucayalae) * Tepuilehtiorneero (Syndactyla roraimae) * Venezuelanorneero (Syndactyla guttulata) * Viiruvatsaorneero (Syndactyla subalaris) ==Lähteet== == Aiheesta muualla == *ITIS: Syndactyla *
Venezuelan ilmavoimat

Venezuelan ilmavoimat eli Aviación Militar Venezolana (vuosina 1946–2006 Fuerza Aérea Venezolana eli FAV) on Venezuelan ilmapuolustuksen runko. == Historia == Venezuelan sotilaallinen lentokoulu aloitti toimintansa 10. joulukuuta 1920, mitä pidetään Venezuelan ilmavoimien syntyhetkenä. Sen lentokalustona oli Farman, Caudron G.3 ja Caudron G.4 -lentokoneita. Toisen maailmansodan jälkeen Yhdysvallat loi Venezuelan ilmavoimat antamalla maalle ylijäämäkalustoa ja koulutustukea. Virallisesti ilmavoimat syntyivät 22. kesäkuuta 1946. Nykyiset lentotukikohdat rakennettiin 1960-luvulla. Tuolloin hävittäjinä olivat De Havilland Venom, De Havilland Vampire ja F-86. Pommikoneina olivat vanhat B-25 Mitchell -koneet.https://www.baesystems.com/en/heritage/de-havilland-vampire 1970- ja 1980-luvulla öljyviennillä rikastunut maa uudisti ilmavoimiensa lentokoneita, pääkalustoksi tulivat Dassault Mirage III ja F-16. Ensimmäiset F-16-koneet vastaanotti 1983 El Libertador -tukikohtaan sijoitettu Grupo Aéreo de Caza 16. Venezuelan F-16, F-5 ja Miraget osallistuivat 2006 Cruzex III -harjoitukseen, joka oli Brasilian, Perun, Chilen, Argentiinan, Uruguayn ja Venezuelan sekä Ranskan yhteinen harjoitus.Fuerza Aérea Venezolana participó en ejercicio multinacional Cruzex 2006 == Modernisointi 2000-luvulla == Ilmavoimat osti heinäkuussa 2005 Venäjältä 24 Suhoi Su-30 -hävittäjää, kun Yhdysvallat oli asettanut vientikiellon F-16-lentokoneiden varaosille.Russia to promote Sukhoi-35 airplanes in South America Venezuela keskusteli Suhoi Su-35 -hävittäjien ostosta vuonna 2008.Itar-Tassin uutinen (Internet Archive) == Lähteet == * World Air Forces - Historical Listings: Venezuela === Viitteet === ==Aiheesta muualla== * Sitio oficial de la Aviación Militar de Venezuela * Sitio no oficial de la Fuerza Armada de Venezuela *
Wolf Kahler

Wolf Kahler (s. 3. huhtikuuta 1940 Berliini, Saksa) on saksalainen näyttelijä. Hän on näytellyt muun muassa Kadonneen aarteen metsästäjissä eversti Dietrichiä. Kahler esiintyi vuonna 1975 monissa Yhdysvaltojen ja Ison- Britannian filmituotannoissa. Pituutensa (188 cm), vaaleiden hiustensa ja sinisten silmiensä ansiosta hän on esiintynyt usein natsirooleissa. Kahlerin ääni esiintyi myös videopeleissä, esimerkkinä Kaiser Vlad Battalion Warsissa. Kahler on esiintynyt myös mainoksissa. ==Filmografia== ===Elokuvat=== *Barry Lyndon (1975) – Tübingenin prinssi *Kotka on laskeutunut (1976) – Hauptsturmführer Fleischer *Navaronen haukat (1978) – saksalaissotilas Supply Dumpilla *Brasilian pojat (1978) – Schwimmer *Kuoleman ranta (1979) – Vilhelm II *Nainen katoaa (1979) – Helmut *Merten sudet (1980) – Trompeta *Kadonneen aarteen metsästäjät (1981) – eversti Dietrich *Firefox (1982) – KGB:n puheenjohtaja Juri Andropov *Paholaisen pesä (1983) – SS-adjutantti *Zoo (1985) – Felipe Arc-en-Ciel *Pitkän päivän ilta (1993) – saksalaislähetti *Backbeat (1994) – Bert Kaempfert *Loch Ness (1996) – tohtori Muller *Charlotte Gray (2001) – luutnantti Lindermann *Bridget Jones: Elämä jatkuu (2004) – toimittaja ===TV=== *The Sandbaggers (1980) – Lincke *The Secret Adversary (1982) – saksalainen *Sherlock Holmesin seikkailut (1984) – Böömin kuningas *Space (1985) – Funkhauser *A Perfect Spy (1987) – luutnantti Dollendorf *War and Remembrance (1988) – SS-majuri Anton Burger *The Young Indiana Jones Chronicles (1992) – toinen saksalainen kaksintaistelussa *Soldier Soldier (1993) – tohtori Heller *Kavanagh QC (1999) *Yorkshiren etsivät (2000) *Taistelutoverit (2001) – saksalaiskenraali *Red Cap (2001) – kenraali Joachim Ulmke *London (2004) – saksalaismatkustaja *The Girl in the Café (2005) (TV) – Herr Gerhardt *The Somme - From Defeat to Victory (2006) – kenraali von Plessen *George Gentlyn tutkimukset - Bomber's Moon (2008) – Günter Schmeikel ==Aiheesta muualla== * Luokka:Saksalaiset näyttelijät Luokka:Vuonna 1940 syntyneet Luokka:Elävät henkilöt
Lynne Harvey

Lynne "Angel" Harvey, o.s. Cooper, (1916 St. Louis, Missouri, Yhdysvallat – 3. toukokuuta 2008)nndb.com: Paul Harvey oli yhdysvaltalainen radiotuottaja.Radio all of Fame: Lynne "Angel" Harvey Lynne Cooper opiskeli St. Louisissa sijaitsevassa Washingtonin yliopistossa englannin kieltä. Vuonna 1939 hän pääsi töihin paikalliselle KXOX-radioasemalle, jossa tapasi tulevan miehensä Paul Harveyn. Paul Harvey antoi jo ensitapaamisella Cooperille lempinimen Angel. Kaksi vuotta myöhemmin pari meni naimisiin, ja he siirtyivät kalamazoolaiselle WKZO-asemalle. Lynne Harveyn aloitteesta pariskunta muutti 1944 Chicagoon. He pääsivät paikalliselle WENR-asemalle, jossa Paul sai oman iltauutislähetyksen ja Lynnestä tuli lähetyksen tuottaja, ohjaaja ja käsikirjoittaja. Vuonna 1951 Harveyt pääsivät ABC:lle, jolla he jatkoivat aina Lynne Harveyn kuolemaan asti, jonka jälkeen Paul Harvey jatkoi ohjelman tekoa yksinään. Lynne Harvey nimettiin ensimmäisenä tuottajana Radio Hall of Fameen vuonna 1997. ==Lähteet== ==Aiheesta muualla== *paulharvey.com: Remembering Angel Harvey Luokka:Radio Hall of Fame Luokka:Yhdysvaltalaiset radiotuottajat Luokka:Vuonna 1916 syntyneet Luokka:Vuonna 2008 kuolleet
Valtarakenne

Valtarakenne liittyy seuraaviin käsitteisiin: * Hierarkia * Valta
The Blue Room (EP)

The Blue Room on englantilaisen rock-yhtyeen Coldplayn kolmas EP ja ensimmäinen joka julkaistiin levy-yhtiö Parlophonen kautta. EP:n versio "Don’t Panicista" on erilainen kuin yhtyeen ensimmäisellä studioalbumilla, Parachutesilla, joka julkaistiin vuonna 2000. Myös EP:n neljäs raita, "High Speed", julkaistiin Parachutesilla, mutta samana versiona. Kaksi EP:n kappaleista on julkaistu jo aikaisemmin yhtyeen edellisellä EP:llä Safety: "Bigger Stronger" ja "Such a Rush". Alkuperäisestä painoksesta tehtiin vain 5 000:n kopion erä, mutta EP uudelleenjulkaistiin vuonna 2001, jolloin erä oli suurempi. == Kappaleet == # "Bigger Stronger" – 4:49 # "Don’t Panic" – 2:38 # "See You Soon" – 2:51 # "High Speed" – 4:16 # "Such a Rush" – 4:57 == Aiheesta muualla == * Yhtyeen viralliset kotisivut Luokka:Vuoden 1999 EP:t Luokka:Coldplayn albumit
John Kricfalusi

Michael John Kricfalusi (s. 9. syyskuuta 1955) on kanadalainen animaattori, joka tunnetaan parhaiten animaatiosarja Ren & Stimpyn luojana. Hän on käyttänyt myös nimiä John K. ja Raymond Spum. Kricfalusi aloitti uransa 1980-luvun alussa Ralph Bakshin kanssa. Hän perusti vuonna 1988 animaatiostudio Spümcøn Jim Smithin kanssa ja loi Ren & Stimpyn. Spümcø myi Ren & Stimpyn Nickelodeonille samana vuonna. Sarjan tuotannosta syntyi kuitenkin riitaa. Kricfalusi ylitti usein sarjan budjetin ja sai harvoin jaksoja valmiiksi määräajan sisällä. Nickelodeon erotti hänet sarjan tuotantoryhmästä vuonna 1992. Sarja lopetettiin 1996. Kricfalusi sai vapaammat kädet aloittaessaan vuonna 2003 enemmän aikuisille suunnatun sarjan Ren & Stimpy Adult Party Cartoon Spike TV:lle, mutta se lopetettiin vain kolmen jakson esittämisen jälkeen. Vuonna 1997 Kricfalusi loi ensimmäisen vain internet-levitykseen tarkoitetun animaation The Goddamn George Liquor Programin. Sarjan jaksot olivat yhden minuutin pituisia. Kricfalusi on animoinut myös musiikkivideoita artisteille kuten Björk ja Tenacious D. Hän on myös ohjannut The Rolling Stonesin vuoden 1986 ”Harlem Shuffles” -musiikkivideon animaation. == Lähteet == == Aiheesta muualla == * * John Kricfalusin blogi Luokka:Kanadalaiset animaattorit Luokka:Vuonna 1955 syntyneet Luokka:Elävät henkilöt
Hornan enkelit

Hornan enkelit () on Howard Hughesin ohjaama ja tuottama yhdysvaltalainen sotaelokuva vuodelta 1930, jonka pääosissa ovat Jean Harlow, Ben Lyon ja James Hall. Elokuvan käsikirjoituksen laativat Harry Behn, Howard Estabrook ja Joseph Moncure March Marshall Neilanin ja Marchin tarinan pohjalta. Hornan enkelit on muuten mustavalkoinen, mutta siinä on noin kymmenen minuutin pituinen kohta, jossa on värit. Elokuva on noin 127 minuutin eli kahden tunnin ja seitsemän minuutin mittainen. Hornan enkelit sai ensi-iltansa Yhdysvalloissa 27. toukokuuta vuonna 1930. Suomessa elokuva sai ensi-iltansa reilua vuotta myöhemmin 6. syyskuuta vuonna 1931. United Artists ja The Caddo Company tuottivat elokuvan. Elokuva on Harlowin ensimmäinen pääosa. Hornan enkelit oli vuonna 1930 ehdokkaana parhaan kuvauksen Oscar-palkintoon. Kuvausten aikana kolme lentäjää kuoli. Hornan enkelit sijoittuu ensimmäiseen maailmansotaan. == Näyttelijät == == Oscar-ehdokkuus == Vuosi Palkinto Kategoria Kenelle 1930 Oscar-palkinto Paras kuvaus Tony Gaudio Harry Perry == Aiheesta muualla == * * * Hornan enkelit Film Sitessa * Hornan enkelit Dic Academicissä Luokka:Vuoden 1930 yhdysvaltalaiset elokuvat Luokka:Yhdysvaltalaiset sotadraamat Luokka:Yhdysvaltalaiset mustavalkoelokuvat Luokka:Elokuvat ilmailusta
3 Doors Down (albumi)

3 Doors Down on yhdysvaltalaisen 3 Doors Downin albumi, joka julkaistiin 20. toukokuuta 2008. Albumin ensimmäinen single, "It's Not My Time", julkaistiin 19. helmikuuta 2008 ja se on esillä yhtyeen MySpace-profiilissa. Toinen albumin kappaleista, "Citizen/Soldier", julkaistiin jo vuonna 2007 Yhdysvaltain kansalliskaartin värväämiskampanjaa varten. Albumi nousi edeltäjänsä tapaan Billboard 200 -listalle, kun sitä myytiin ensimmäisellä viikolla 154 000 kappaletta. Marraskuuhun 2008 mennessä albumia on myyty 597 788 kappaletta Yhdysvalloissa eli se on myynyt kultaa. == Kappaleet == # # # # # # # # # # # # == Arvostelut == * Metacritic: 55/100Metacritic: Reviews for 3 Doors Down by 3 Doors Down * Allmusic: Allmusic review * Entertainment Weekly: C+Entertainment Weekly: Album review == Lähteet == Luokka:Vuoden 2008 albumit Luokka:3 Doors Downin albumit
Delvaux

Delvaux on sukunimi, jonka tunnettuja kantajia ovat: * André Delvaux (1926–2002), belgialainen elokuvaohjaaja * Ellie Delvaux (s. 2000), belgialainen laulaja, * Jean Delvaux (k. 1595), belgialainen munkki, jota syytettiin noituudesta * Paul Delvaux (1897–1994), belgialainen taidemaalari. Lisäksi Delvaux voi viitata asteroidiin 1848 Delvaux.
Koodaus

Koodaus voi viitata termeihin: *algoritmi *koodaus- ja dekoodausjärjestelmä *ohjelmointi puhekielessä
Jean-François Bernard

Jean-François Bernard (s. 2. toukokuuta 1962 Luzy, Ranska) on entinen ranskalainen maantiekilpapyöräilijä. Bernardin kilpaura alkoi vuonna 1984 ranskalaisessa kilpatallissa La Vie Claire. == Voitot == * Maantieajon amatöörisarja (1983) * Paris–Nice (1992, toisena 1987) * Critérium International (1992) * Tour Méditerranéen (1985) * Giro dell'Emilia (1987) * Coppa Sabatini (1985) * Grand Prix de Rennes (1987) * Ronde d'Aix en Provence (1988) * Circuit de la Sarthe (1992, 1993) * Kolmen osion voittaja Ranskan ympäriajossa * Neljän osion voittaja Italian ympäriajossa * Yhden osion voittaja Espanjan ympäriajossa Luokka:Ranskalaiset maantiepyöräilijät Luokka:Giro-voittajat Luokka:Vuonna 1962 syntyneet Luokka:Elävät henkilöt
Latvusorneerot

Latvusorneerot (Philydor) on orneerojen heimoon kuuluva lintusuku. Sukuun kuuluu 7 lajia. == Latvusorneeroihin (Philydor) kuuluvia lajeja == * Kastanjasiipiorneero (Philydor erythropterum) * Latvusorneero (Philydor novaesi) * Liuskesiipiorneero (Philydor fuscipenne) * Mustalakkiorneero (Philydor atricapillus) * Nokisiipiorneero (Philydor pyrrhodes) * Oliiviorneero (Philydor erythrocercum) * Ruostetiaisorneero (Philydor rufum) ==Lähteet== == Aiheesta muualla == *ITIS: Philydor *
Kokoonpanopiirustus

Kokoonpanopiirustus kuuluu koneenpiirustuksiin. Se esittää laittetta osista ja komponenteista koottuna täysin valmiiksi kasattuna tai räjäytyskuvana. Osat ovat liitetty yhteen joko kiinteillä tai irrotettavilla liitoksilla. Piirustus sisältää osaluettelon, mihin on merkitty osakokoonpano- ja osapiirustusten numerot. Kaikki kuvassa olevat osat ovat numeroituja. Kokoonpanopiirustuksissa näkyy tuotteen pää- ja liitäntämitat, jotta kokoonpano saadaan kasattua oikean kokoisilla työkaluilla ilman osakokoonpanopiirustuksien esille kaivamista. Osien yksityiskohtaisemmat tiedot ovat osakokoonpano- ja osapiirustuksista. Kokoonpanopiirustuksen tavoitteena on kertoa kokoonpanoa suorittavalle henkilölle tarpeeksi selkeästi kokoonpanojärjestyksen ja esittelee tarvittavat osat ja komponentit. == Katso myös == * Dokumentointi * Koneenpiirustus * Tekninen piirustus * Teknisen piirustuksen välineet == Lähteet == Luokka:Konetekniikka Luokka:Tekninen piirtäminen
Dionysios bar Salibi

Dionysios bar Salibi tai Jakob bar Salibi (k. 2. marraskuuta 1171) oli 1100-luvun huomattavin länsisyyrialainen kirjoittaja syyrialaisessa kirkossa. Hänen nimensä oli alun perin Jakob, mutta hän sai uuden nimen Dionysios tullessaan vihityksi Marašin piispaksi vuonna 1154. Lisäksi hän sai nimen bar Salibi, "ristin poika". Dionysioksen piispakausi oli täynnä poliittisia levottomuuksia, esimerkiksi ristiretkeläisten ja arabien välisiä. Hän myös joutui toisten kristittyjen, armenialaisten vangiksi, mistä vankeudesta hän pakeni ja vetäytyi luostariin. Vuonna 1165 hän oli tukemassa kirkon patriarkaksi Mikael Syyrialaista. Tämän seurauksena hän itsekin palasi seurakuntaelämään ja toimi Amidin piispana vuodesta 1166 kuolemaansa 2. marraskuuta 1171 asti. Dionysios kirjoitti kommentteja liturgiaan, uskontunnustukseen sekä kappadokialaisten isien, Pseudo-Dionysios Areopagitan, Severos Antiokialaisen, Euagrios Pontoslaisen ja Aristoteleen teoksiin. Hän laati myös teologisia esityksiä esimerkiksi kolminaisuudesta, sakramenteista ja inkarnaatiosta. Lisäksi hän laati apologioita juutalaisia, muslimeja, determinististä filosofiaa, nestoriolaisia ja armenialaisia vastaan. Hänen suurtyönsä oli koko Raamatun kommentaari, johon oli koostettu suuri määrä kreikkalaisten ja syyrialaisten uskonoppineiden opetuksia. Luokka:Orientaaliortodoksinen kirkko Luokka:Piispat Luokka:Teologit Luokka:Kristilliset apologistit Luokka:Syntymävuosi tuntematon Luokka:Vuonna 1171 kuolleet
Karbapeneemit

Karbapeneemit ovat ryhmä beetalaktaameihin kuuluvia antibiootteja. Niiden bakteereja tappava mekanismi perustuu bakteerin soluseinän synteesin estoon. Karbapeneemit tehoavat hyvin laajalti erilaisiin bakteereihin, ja niitä käytetäänkin lähinnä sairaalaympäristössä. Anatomis-terapeuttis-kemiallisessa lääkeluokituksessa karbapeneemit kuuluvat luokkaan J01DH. Karbapeneemeihin kuuluvat muun muassa seuraavat lääkeaineet: *Meropeneemi C17H25N3O5S, CAS- numero 96036-03-2 *Imipeneemi C12H17N3O4S, CAS-numero 64221-86-9 *Ertapeneemi C22H25N3O7S, CAS-numero 153832-46-3 *Doripeneemi C15H24N4O6S2, CAS-numero 148016-81-3 *Biapeneemi C15H18N4O4S, CAS-numero 120410-24-4 *Panipeneemi C15H21N3O4S, CAS-numero 87726-17-8 == Aiheesta muualla == *Terveyden ja hyvinvoinnin laitos (THL): Lisätietoa karbapeneemiresistenssistä * Lääkealan turvallisuus- ja kehittämiskeskus (Fimea): ATC-luokitus, J01DH Karbapeneemit *
Tetrasykliini

Tetrasykliini on tetrasykliiniryhmään kuuluva antibiootiksi luokiteltava lääkeaine. Se vaikuttaa sitoutumalla bakteerin ribosomin 30S-yksikköön, mikä aiheuttaa bakteerin proteiinisynteesin eston. Tetrasykliiniä käytetään mm. finnitaudin eli aknen hoitoon. Tetrasykliinit ja doksisykliinit ovat myös ainoa hoito hyljekäsisairauteen. Ensimmäinen tetrasykliiniryhmän antibiootti nimeltään klooritetrasykliini (C22H23ClN2O8) keksittiin vuonna 1948, kun yhdysvaltalainen kasvitutkija Benjamin Minge Duggar eristi ainetta Streptomyces aureofaciens -bakteerista. Tetrasykliinille saatiin patentti (US2699054) Yhdysvalloissa vuonna 1955. ==Haittavaikutukset== Tetrasykliinin yleisimpiin sivuvaikutuksiin kuuluvat pahoinvointi, oksentelu, ripuli, ruokatorven vauriot ja hammasvauriot. Tetrasykliini voi myös aiheuttaa allergisia ihoreaktioita ja herkistää potilaan ihoa auringonvalolle. Harvinaisimpiin haittavaikutuksiin kuuluvat muun muassa anafylaksia, veren soluarvojen muutokset, pseudomembranoottinen koliitti ja maksatoksisuus. Tetrasykliinejä ei tule käyttää raskauden ja imetyksen aikana, eikä niitä tule antaa alle 8-vuotiaille lapsille, niiden aiheuttamien hammas- ja luuvaurioiden takia . == Aiheesta muualla == *KEGG: Tetracycline *ChemBlink: Tetracycline *Espacenet: US2699054 *Lääkeinfo.fi: Oricyclin == Lähteet == Luokka:Tetrasykliinit Luokka:WHO:n tärkeimmät lääkkeet Luokka:Seulonnan keskeiset artikkelit
12\. divisioona

12\. divisioona voi tarkoittaa voi tarkoittaa seuraavia asioita: == Asevoimien yhtymiä == ;Suomi * 12. divisioona (talvisota) * 12. divisioona (jatkosota) ;Muut maat * Brittiläinen 12. (itäinen) jalkaväkidivisioona * Saksan keisarikunnan 12. reservin divisioona * Saksan 12. jalkaväkidivisioona * Saksan 12. panssaridivisioona * 12. SS-divisioona Hitlerjugend * Japanin keisarikunnan 12. divisioona * Pakistanin 12. jalkaväkidivisioona * Pohjois- Korean 12. divisioona * Yhdysvaltain 12. jalkaväkidivisioona, myös Filippiinien divisioona * Yhdysvaltain 12. panssaridivisioona * Yhdysvaltain 12. ilmadivisioona
2 (täsmennyssivu)

2 (kaksi) tarkoittaa seuraavia asioita: * 2, luonnollinen luku * 2, vuosi * Kaksi!, Hedningarna-yhtyeen albumi * 2, Kerkko Koskinen Kollektiivin studioalbumi vuodelta 2014 * 2, Karinan albumi vuodelta 2020 * 2, Teksti-TV 666:n EP vuodelta 2015.
Tilly Fleischer

Ottilie ("Tilly") Fleischer (2. lokakuuta 1911 Frankfurt am Main – 14. heinäkuuta 2005 Lahr) oli saksalainen yleisurheilija, keihäänheiton olympiavoittaja Berliinissä 1936. Los Angelesin olympialaisissa 1932 Fleischer sai keihäänheitossa pronssia ja sijoittui kiekonheitossa neljänneksi. Neljä vuotta myöhemmin kotikisoissaan Berliinissä hän voitti kultaa keihäässä heittämällä 45,18. Kiekonheittoon hän ei osallistunut. Voittonsa aikaan Fleischer oli 168 cm pitkä ja painoi 66 kg. ==Lähteet== Luokka:Saksalaiset keihäänheittäjät Luokka:Saksalaiset kiekonheittäjät Luokka:Saksalaiset olympiavoittajat Luokka:Vuonna 1911 syntyneet Luokka:Vuonna 2005 kuolleet
Akasialepinkäinen

Akasialepinkäinen (Tchagra australis) eli vanhemmalta nimeltään akaasialepinkäinen on laajalti Saharan eteläpuolisessa Afrikassa elävä afrikanlepinkäisiin kuuluva varpuslintu. Se puuttuu vain Kongosta ja muutamalta muulta seudulta. Lajin holotyypin kuvaili Andrew Smith Etelä- Afrikan Kurrichanen pohjoispuolelta 1836.IBC == Koko ja ulkonäkö == Akasialepinkäinen kasvaa noin 17 cm pitkäksi. Linnun vatsa ja selkä ovat väriltään vaaleanruskeat. Siivet ovat punaruskeammat. Päässä on mustareunainen valkea silmäkulmajuova. Pyrstö on pitkä. == Elinympäristö == Akasialepinkäinen elää metsissä ja pensaikkomailla pääosin aluskasvillisuuden seassa. Erityisesti laji pitää akaasian ja muiden leveälehtisten puiden muodostamista tiheiköistä. Laji ei yleensä elä yli 1 500 metrin korkeudessa ja puuttuu myös alueilta, joiden vuotuinen sademäärä on alle 20 cm == Elintavat ja ravinto == Akasialepinkäiset elävät pääasiassa yksin tai pareittain. . Naaras munii 2-4 munaa syys-maaliskuussa. == Lähteet == luokka:Afrikanlepinkäiset
Halina Konopacka

Halina Konopacka (Leonarda Kazimiera Konopacka-Matuszewska-Szczerbińska) (11. marraskuuta 1900 Rawa Mazowiecka, Puola — 28. tammikuuta 1989 Daytona Beach, Florida, Yhdysvallat), oli puolalainen kiekonheittäjä ja olympiavoittaja Amsterdamissa 1928. Konopacka rikkoi kiekonheiton maailmanennätyksen 1926 tuloksella 34,15, mutta menetti sen vielä samana vuonna. Seuraavana vuonna hän valtasi ennätyksen takaisin heittämällä 39,18. Amsterdamin olympialaisissa Konopacka voitti kiekonheiton tuloksella 39,62, joka oli taas uusi maailmanennätys. Konopacka oli ensimmäinen puolalainen olympiavoittaja ja ensimmäinen yleisurheilun naisolympiavoittaja, koska naisten yleisurheilu oli ensi kertaa olympiaohjelmassa Amsterdamissa ja kiekkokilpailu oli naisten ensimmäinen finaali. Urheilu-uransa lopetettuaan hän elätti itsensä kirjoittamisella ja eli Yhdysvalloissa toisen maailmansodan jälkeen. ==Lähteet== Luokka:Puolalaiset kiekonheittäjät Luokka:Puolalaiset olympiavoittajat Luokka:Vuonna 1900 syntyneet Luokka:Vuonna 1989 kuolleet
Maritza Martén

Maritza Martén García (s. 17. elokuuta 1963 Havanna) on entinen kuubalainen kiekonheittäjä, olympiavoittaja Barcelonassa 1992. Martén voitti vuonna 1987 Pan-Amerikan kisat, mutta jäi MM-kisoissa yhdeksänneksi. Soulin olympialaisiin hän ei päässyt, koska Kuuba ei osallistunut niihin. Tokion MM-kisoissa 1991 Martén epäonnistui finaalissa jääden kymmenenneksi. Marténin paras vuosi oli 1992, jolloin hän voitti ensin olympiakultaa tuloksella 70,06, sitten maailmancupin tuloksella 69,30 sekä heitti ennätyksensä 70,68. Stuttgartin MM- kisoissa 1993 Martén jäi neljänneksi, samoin Göteborgin MM-kisoissa 1995. Vuonna 1995 hän uusi Pan-Amerikan kisojen voittonsa, mutta jäi Atlantan olympialaisissa 1996 kuudenneksitoista. ==Lähteet== Luokka:Kuubalaiset kiekonheittäjät Luokka:Kuubalaiset olympiavoittajat Luokka:Vuonna 1963 syntyneet Luokka:Elävät henkilöt
Leena Peltola

Leena Liisa Töllevi Peltola (ent. Savolainen, o.s. Wallenius; 16. marraskuuta 1921 Rovaniemi – 27. marraskuuta 2008 Helsinki) oli suomalainen kuvataidealan vaikuttaja. Peltola opiskeli taidehistoriaa Helsingin yliopistossa vuodesta 1945 ja valmistui filosofian kandidaatiksi 1949. Hän oli Ateneumin taidemuseon palveluksessa 1952–1985, josta viimeiset viisitoista vuotta apulaisintendenttinä (apulaisjohtajana). Peltola toimi uransa aikana useiden säätiöiden taideasiantuntijana ja kirjoitti runsaasti artikkeleita ja taiteilijakirjojen ja näyttelyluetteloiden tekstejä. Hänelle myönnettiin vuonna 1989 professorin arvonimi ja 1999 Lapin yliopistosta kunniaprofessorin arvo merkittävästä työstä Rovaniemen ja koko Lapin kuvataide-elämän hyväksi sekä Jenny ja Antti Wihurin rahaston kunniapalkinto vuonna 1992. == Lähteet == * * * Luokka:Suomalaiset taidehistorioitsijat Luokka:Suomalaiset taidemuseonjohtajat Luokka:Suomalaiset professorin arvonimen saaneet Luokka:Suomalaiset taide-elämän vaikuttajat Luokka:Vuonna 1921 syntyneet Luokka:Vuonna 2008 kuolleet
Jalkaväkirykmentti 11

Jalkaväkirykmentti 11 tarkoittaa seuraavia asioita: * Jalkaväkirykmentti 11 talvisodassa 1939–1940. Rykmentti perustettiin Helsingissä ja tunnetaan paremmin nimellä Ässärykmentti * Jalkaväkirykmentti 11 jatkosodassa 1941–1944. Rykmentin ensimmäinen pataljoona perustettiin varusmiehistä ja loput Pohjois- Pohjanmaan sotilasläänin reserviläisistä.
Mildred Natwick

Mildred Natwick (19. kesäkuuta 1905, Baltimore, Maryland – 25. lokakuuta 1994, New York City, New York, Yhdysvallat) oli yhdysvaltalainen näyttelijä ja Oscar-ehdokas. Hänet tunnetaan muun muassa elokuvista Mutta kuka murhasi Harryn? (1955), Blithe Spirit (1956), Paljain jaloin puistossa (1967) ja minisarjasta The Snoop Sisters (1973), josta hän voitti Emmy-palkinnon. Natwick teki myös kolme pientä, mutta merkittävää osaa John Fordin klassikkoelokuvissa: Pako yli aavikon (1948), Keltainen nauha (1948) ja Vaitelias mies (1952). Hän teki viimeisen elokuvaroolinsa vuoden 1988 elokuvassa Valheet ja viettelijät. Mildred Natwick kuoli syöpään 89-vuotiaana. == Palkinnot == * Emmy (1974) == Ehdokkuudet == * Oscar(1968) * Golden Laurel (1968) * Emmy (1957) == Aiheesta muualla == * Luokka:Yhdysvaltalaiset näyttelijät Luokka:Vuonna 1905 syntyneet Luokka:Vuonna 1994 kuolleet
Suolavero

Suolavero on historiallinen vero, jota valtio kantoi ruokasuolan kulutuksesta. Sen muotoja olivat tuottajilta kannettava tuotantovero, suolatulli ja suolamonopoli. Suolaa on verotettu jo antiikin Kreikassa ja Roomassa, ja sitä on pidetty menneinä vuosisatoina sopivana verotuksen kohteena suolan käytön yleisyyden ja välttämättömyyden vuoksi. Suolan verottaminen rasitti kuitenkin köyhiä enemmän kuin varakkaita. Tuotantoveroa ja suolatullia on käytetty esimerkiksi Alankomaissa, Ranskassa ja Saksassa. Suomessa on ollut käytössä suolatulli. Samoin on tapahtunut Espanjassa, Norjassa, Portugalissa, Tanskassa, Venäjällä ja Yhdysvalloissa. Kaikissa näissä maissa on verotettu vain ihmisten käyttämää suolaa. Muu suola on ollut verosta vapaata ja se on tehty ihmisille kelpaamattomaksi denaturoimalla. ==Suolamonopoli== Suolamonopoli on vanha ja yleisesti käytössä ollut suolaverotuksen muoto. Siinä valtiolla oli yksinoikeus suolan tuottamiseen eli sillä oli tuotantomonopoli tai sillä oli yksinoikeus suolakaupan harjoittamiseen, kauppamonopoli, tai valtiolla oli yksinoikeus kumpaiseenkin eli sillä oli täysmonopoli. Monopolin avulla valtio poisti vapaan kilpailun ja se voi näin yksin määrätä suolan hinnan. Kauppamonopolissa valtiolla oli yksinoikeus suolan maahantuontiin. Valtion myydessä suolaa tukkukauppiaille se lisäsi hintaan suolaveron osuuden. Seuraavaksi vero siirtyi jälleenmyyjän ja lopulta kuluttajan maksettavaksi. Suolan täysmonopoli on ollut käytössä Italiassa, Itävalta-Unkarissa, Kreikassa ja Romaniassa. Kauppamonopolia on käytetty Serbiassa, Sveitsissä ja Turkissa. ==Suolakonskriptio== Suolakonskription vallitessa jokaisen talouden oli ostettava henkilömäärän mukaan säädetty määrä suolaa valtion varastosta. Tällainen vero on ollut esimerkiksi Ranskassa käytössä ollut gabelle, jonka Filip VI otti käyttöön vuonna 1343. Tämä raskas ja siksi hyvin vihattu vero oli Ranskassa voimassa vuoteen 1790. ==Lähteet== * Tietosanakirja, Tietosanakirja-osakeyhtiö 1917 * Iso tietosanakirja, Otava 1937 Luokka:Historialliset verot
Marcus O’Sullivan

Marcus O’Sullivan (s. 22. joulukuuta 1961 Cork) on irlantilainen keskimatkojen juoksija, 1 500 metrin kolminkertainen sisäratojen maailmanmestari. O’Sullivan eteni välieriin Los Angelesin olympialaisissa 1984. Seuraavana talvena hän saavutti Pireuksen EM-hallikisoissa hopeaa 1 500 metrillä José Luis Gonzálezin jälkeen ajalla 3.39,75 www.gbrathletics.com . Stuttgartin EM-kilpailuissa 1986 hän sijoittui samalla matkalla kuudenneksi. O’Sullivan voitti sisäratojen maailmanmestaruuden 1 500 metrillä Indianapolisissa 1987 ajalla 3.39,04 kukistaen José Manuel Abascalin yhdeksällä sadasosasekunnilla www.gbrathletics.com . Rooman MM-kilpailuissa hän karsiutui samalla matkalla välierissä ja sijoittui Soulin olympialaisissa 1988 kahdeksanneksi. Budapestin MM-hallikisoissa 1989 O’Sullivan uusi 1 500 metrin maailmanmestaruutensa ajalla 3.36,64. Splitin EM-kilpailuissa 1990 hän keskeytti 5 000 metrin kilpailun. O’Sullivan sijoittui Sevillan MM-hallikilpailuissa 1991 neljänneksi 1 500 metrillä, mutta putosi Barcelonan olympialaisissa 1992 samalla matkalla välierissä. Hän voitti kolmannen kerran 1 500 metrin sisäratojen maailmanmestaruuden Torontossa 1993: hän juoksi ajan 3.45,00 ja kukisti David Strangin kolmella kymmenesosasekunnilla. Sisäratojen MM-kilpailuissa Barcelonassa 1995 hän sijoittui 1 500 metrillä kymmenenneksi. O’Sullivan rikkoi 1 500 metrin sisäratojen maailmanennätyksen kahdesti: hän juoksi ajan 3.35,6 vuonna 1988 ja 3.35,4 seuraavana vuonna Irish Indoor Athletics…. A Proud & Successful History Pierce O’Callaghan . Lisäksi hän juoksi Eamonn Coghlanin, Frank O’Maran ja Ray Flynnin kanssa edelleen voimassa olevan 4 × mailin maailmanennätyksen 15.49,08 Dublinissa elokuussa 1985 World Records and Best Perfonmances gbrathletics.com 9.8.2006 Viitattu 29.11.2008. O’Sullivanista tuli helmikuussa 1998 kolmas urheilija, joka juoksi haamumailin sata kertaa TRACK AND FIELD; Wanamaker Mile Won By a Wisp of a Kenyan The New York Times 14.2.1998 Viitattu 29.11.2008, kaikkiaan hän rikkoi neljän minuutin rajan maililla 101 kertaa. == Henkilökohtaiset ennätykset == *Ulkoradat **1 500 m – 3.34,69 (1993) **Maili – 3.51,64 (1989) **2 000 m – 4.55,06 (1996) **3 000 m – 8,01,76 (1995) *Sisäradat **1 500 m – 3.35,4 (1989) **Maili – 3.50,94 (1988) == Lähteet == * === Viitteet === Luokka:Irlantilaiset keskimatkojen juoksijat Luokka:Vuonna 1961 syntyneet Luokka:Elävät henkilöt
Läntinen kristikunta

Läntinen kristikunta on yhteisnimitys niille kristillisille kirkoille, joiden historialliset juuret ovat roomalaiskatolisessa perinteessä eivätkä itäisessä ortodoksisessa eli bysanttilaisessa perinteessä. Läntiseen kristikuntaan kuuluvat roomalaiskatolisen kirkon ohella kaikki protestanttiset kirkot. Läntisiä kirkkoja yhdistää − ja toisaalta erottaa idän kirkoista − muun muassa pääsiäisen ajankohdan määräytyminen sekä Nikean uskontunnustukseen tehty niin kutsuttu Filioque-lisäys ("ja Pojasta"), joka sinetöi idän ja lännen kirkon eron vuonna 1054. Osa protestanttisista kirkoista on säilyttänyt toisia enemmän Rooman kirkon perinteitä kuten jumalanpalveluksen ja kirkkovuoden elementtejä. ==Katso myös== *Episkopaalisuus *Ekumenia Luokka:Kristilliset kirkkokunnat
Desperado

Desperado voi viitata seuraaviin asioihin: * Desperado, Eaglesin albumi vuodelta 1973 * ”Desperado”, Eaglesin kappale vuodelta 1973 * ”Desperado”, Alice Cooperin kappale albumilla Killer (1971) * Desperado, yhdysvaltalainen elokuva vuodelta 1995 * Desperado, yhdysvaltalainen yhtye. ==Katso myös== * Desperados
Tapaen taistelu

Tapaen taisteluiksi kutsutaan kolmea taistelua, jotka käytiin Tapaessa, Daakiassa ensimmäisellä ja toisella vuosisadalla jaa.: *Vuoden 86 tai 87 Tapaen taistelu, jossa daakialaiset kukistivat Cornelius Fuscuksen johtaman roomalaisarmeijan *Vuoden 88 Tapaen taistelu, jossa Tettius Julianus kukisti daakialaiset *Vuoden 101 Tapaen taistelu, jossa Rooman keisari Trajanuksen johtama Rooman armeija löi Daakian kuningas Decebaluksen Daakian sotien aikana.
Ingrid Becker

Ingrid Mickler-Becker (s. 26. syyskuuta 1942 Geseke, Westfalen), on entinen saksalainen yleisurheilija, kaksinkertainen olympiavoittaja. Becker kävi uransa aikana peräti neljät olympiakisat. Ensimmäisen kerran hän kilpaili arvokisoissa Rooman olympialaisissa 1960, jolloin hän sijoittui korkeushypyssä yhdeksänneksi. Seuraavan kahdeksan vuoden ajan hän kilpaili kohtalaisella menestyksellä eri lajeissa ilman suurvoittoja. EM-Belgradissa 1962 hän oli neljäs viisiottelussa, Tokion olympialaisissa 1964 neljäs pituudessa ja kahdeksas viisiottelussa, EM-Budapestissa 1966 hän karsiutui pituusfinaalissa. Mexico Cityn olympialaisissa 1968 Becker saavutti vihdoin täysosuman voitettuaan kultaa viisiottelussa. Ratkaiseva tekijä oli kaatosateessa hypätty korkeustulos 171. Lisäksi Becker oli kuudes sekä pituushypyssä että pikaviestissä. Ateenan EM-kisoissa 1969 Saksa boikotoi yksilölajeja Jürgen Mayn poissulkemisen takia, joten Becker joutui tyytymään viestipronssiin. Helsingin EM-kisoissa 1971 hän keräsi - nyt avioliiton myötä uudella nimellä Mickler - suurimman mitalisaaliinsa: kultaa pituudessa viimeisellä hypyllä, kultaa pikaviestissä ja hopeaa 100 metrillä. Viisiotteluun hän ei osallistunut. Viimeiset arvokisansa Becker-Mickler kävi kotikentällään Münchenin olympialaisissa. Hän jäi pituuskarsinnassa ilman tulosta, mutta voitti kultaa pikaviestissä uudella maailmanennätysajalla 42,81. Myöhemmin Becker-Mickler meni mukaan politiikkaan CDU:n jäsenenä ja hänestä tuli Rheinland-Pfalzin osavaltion hallituksen ministeri 1990, mutta joutui luopumaan paikastaan puolueen hävittyä vaalit 1991. Hän on myös Saksan kansallisen olympiakomitean jäsen. ==Ennätykset == * 100 m 11,2 * 200 m 23,3 * 100 m aidat 13,5 * korkeus 171 * pituus 676 * viisiottelu 4 666 ==Lähteet== Luokka:Saksalaiset yleisurheilun moniottelijat Luokka:Saksalaiset pikajuoksijat Luokka:Saksalaiset pituushyppääjät Luokka:Saksalaiset korkeushyppääjät Luokka:Saksalaiset olympiavoittajat Luokka:Saksalaiset kristillisdemokraattiset poliitikot Luokka:Vuonna 1942 syntyneet Luokka:Elävät henkilöt